《久雨》
元代·方回

云胡不出，积雨予尼。
意弥八纮，膝此膝席。
谁具烝徒，假予楫航。
膝往沧海，观彼茫洋。
掩关昼眠，胡宁不暇，
鲁叟攸戒，敢视为夜。
寂寂疏帘，幽幽空阶。
鸟下碎藓，伤予之怀。
悠悠古道，溢溢行潦。
岂无岑楼，送目遥草。
心之忧矣，莫或予知。
彼其之子，谓予寒饥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。